Ehdotus neuvoston päätös EU:n ja Meksikon sekakomiteassa vahvistettavasta yhteisön kannasta, joka koskee 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitettä III käsitteen "peräisin olevat tuotteet" eli "alkuperätuotteet" määrittelystä ja hallinnollisen yhteistyön menetelmistä /* KOM/2003/0815 lopull. - ACC 2003/0313 */





Ehdotus NEUVOSTON PÄÄTÖS EU:n ja Meksikon sekakomiteassa vahvistettavasta yhteisön kannasta, joka koskee 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitettä III käsitteen "peräisin olevat tuotteet" eli "alkuperätuotteet" määrittelystä ja hallinnollisen yhteistyön menetelmistä (komission esittämä) PERUSTELUT 1. Etuuskohtelualkuperäsäännöt vaikuttavat merkittävästi yhteisön kauppakumppaneidensa, muun muassa Meksikon, kanssa tekemien vapaakauppasopimusten toimivuuteen. Euroopan yhteisö ja sen jäsenvaltiot sekä Meksikon yhdysvallat ovat allekirjoittaneet taloudellista kumppanuutta, poliittista yhteensovittamista sekä yhteistyötä koskevan sopimuksen, joka tuli voimaan 1. lokakuuta 2000 [1]. [1] Neuvoston päätös, tehty 28. syyskuuta 2000 (EYVL L 276, 28.10.2000, s. 44). EU-Meksiko-yhteisneuvoston päätöksen N:o 2/2000 [2] liite III koskee käsitteen "peräisin olevat tuotteet" eli "alkuperätuotteet" määrittelyä ja hallinnollisen yhteistyön menetelmiä, ja se tuli voimaan 1. heinäkuuta 2000. [2] EYVL L 245, 29.9.2000, s. 953. 2. Sopimukseen liitetyn yhteisen julistuksen mukaan sekakomitea tarkastelee tarvetta jatkaa tiettyihin nimikkeiden 2914 ja 2915 kemiallisiin tuotteisiin sovellettavien tilapäisten alkuperäsääntöjen [3] soveltamista 30. kesäkuuta 2003 jälkeen. [3] EU-Meksiko-yhteisneuvoston päätöksen N:o 2/2000 liitteessä III olevassa lisäyksessä II a olevat 2 ja 3 huomautus. EYVL L 245, 29.9.2000, s. 1058. 3. Tarkastelu perustui useisiin tekijöihin kuten tarvittavien kemiallisten raaka-aineiden saatavuuteen etuuskohtelukaupan alueella sekä mahdollisiin Meksikoon tehtäviin investointeihin. Kyseisten tuotteiden joustavampien alkuperäsääntöjen voimassaolon tilapäisellä jatkamisella vältetään sellaisten tuotteiden kaupan keskeytyminen, joita tuodaan pääasiassa etuuskohtelulla Meksikosta yhteisöön. Toisaalta ajallisesti rajattu voimassaolon jatkaminen lisäisi, toisin kuin pysyvä jatkaminen, luultavasti Meksikoon tehtäviä investointeja, mikä johtaisi kemiallisten raaka-aineiden paikalliseen tuotantoon. Kyseisten paikallisesti valmistettujen raaka-aineiden valmistus mahdollistaisi tavanomaisten etuuskohtelualkuperäsääntöjen noudattamisen lisäyksessä II a olevan 2 ja 3 huomautuksen soveltamisalaan kuuluvien tuotteiden osalta. 4. Edellä mainitut seikat huomioon ottaen sekakomitea tekee päätöksen kyseisten väliaikaisten alkuperäsääntöjen soveltamisen jatkamiseksi 30. kesäkuuta 2003 jälkeen 30. kesäkuuta 2006 saakka. 5. Näin ollen komissio pyytää neuvostoa määrittämään yhteisen kannan esitettäväksi EU- Meksiko-sekakomiteassa. 2003/0313 (ACC) Ehdotus NEUVOSTON PÄÄTÖS EU:n ja Meksikon sekakomiteassa vahvistettavasta yhteisön kannasta, joka koskee 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitettä III käsitteen "peräisin olevat tuotteet" eli "alkuperätuotteet" määrittelystä ja hallinnollisen yhteistyön menetelmistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo, että taloudellista kumppanuutta, poliittista yhteensovittamista sekä yhteistyötä koskevalla, Brysselissä 8 päivänä joulukuuta 1997 allekirjoitetulla Euroopan yhteisön ja sen jäsenvaltioiden sekä Meksikon yhdysvaltojen sopimuksella perustetun EU-Meksiko-yhteisneuvoston 23 päivänä maaliskuuta 2000 tehtyyn päätökseen N:o 2/2000 [4], jäljempänä "päätös N:o 2/2000", liitetyn yhteisen julistuksen V mukaan kyseisellä sopimuksella perustettu EU:n ja Meksikon sekakomitea tarkastelee tarvetta jatkaa päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen soveltamista 30 päivän kesäkuuta 2003 jälkeen, [4] EYVL L 245, 29.9.2000, s. 953, päätös sellaisena kuin se on viimeksi muutettuna EU:n ja Meksikon sekakomitean 20 päivänä joulukuuta 2002 tekemällä päätöksellä (EUVL L 44, 18.2.2003, s. 97). ON PÄÄTTÄNYT SEURAAVAA: Brysselissä 8 päivänä joulukuuta 1997 allekirjoitetulla Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevalla sopimuksella perustetussa sekakomiteassa vahvistettava yhteisön kanta on liitteenä olevan sekakomitean päätösluonnoksen mukainen. Tehty Brysselissä Neuvoston puolesta Puheenjohtaja Euroopan yhteisön ja sen jäsenvaltioiden sekä Meksikon yhdysvaltojen SOPIMUS TALOUDELLISESTA KUMPPANUUDESTA, POLIITTISESTA YHTEENSOVITTAMISESTA SEKÄ YHTEISTYÖSTÄ Luonnos EU:n ja Meksikon sekakomitean päätös N:o ..../2003, 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitteestä III käsitteen "peräisin olevat tuotteet" eli "alkuperätuotteet" määrittelystä ja hallinnollisen yhteistyön menetelmistä SEKAKOMITEA, joka ottaa huomioon 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000, jäljempänä "päätös N:o 2/2000", ja erityisesti sen liitteen III lisäyksessä II a olevat 2 ja 3 huomautuksen ja yhteisen julistuksen V, sekä katsoo seuraavaa: (1) Päätöksen N:o 2/2000 liitteessä III käsitteen "peräisin olevat tuotteet" eli "alkuperätuotteet" määrittelystä ja hallinnollisen yhteistyön menetelmistä vahvistetaan alkuperäsäännöt sopimuspuolten alueelta peräisin oleville tuotteille. (2) Julistuksen V mukaisesti sekakomitea tarkastelee tarvetta jatkaa päätöksen N:o 2/2000 liitteen III lisäyksessä II a olevassa 2 ja 3 huomautuksessa vahvistettujen alkuperäsääntöjen voimassaoloa 30 päivän kesäkuuta 2003 jälkeen, jos kyseisissä huomautuksissa vahvistettujen sääntöjen perustana olleet taloudelliset edellytykset jatkuvat. (3) Kyseisistä taloudellisista edellytyksistä yhteisen julistuksen V mukaisesti toteutetun analyysin perusteella liitteen III lisäyksessä II a olevissa 2 ja 3 huomautuksessa vahvistettujen alkuperäsääntöjen voimassaolon väliaikaista jatkamista pidetään aiheellisena, on päättänyt seuraavaa: 1 artikla Päätöksen N:o 2/2000 liitteen III lisäyksessä II a olevissa 2 ja 3 huomautuksessa vahvistettuja alkuperäsääntöjä sovelletaan päätöksen N:o 2/2000 liitteen III lisäyksessä II vahvistettujen alkuperäsääntöjen sijasta 30 päivään kesäkuuta 2006. 2 artikla Tämä päätös tulee voimaan 1 päivänä heinäkuuta 2003. Tehty [...]. Sekakomitean puolesta SÄÄDÖKSEEN LIITTYVÄ RAHOITUSSELVITYS Ehdotetulla sekakomitean päätöksellä ei ole taloudellisia vaikutuksia.